Številka: 35409-144/2024-2570-5

Datum: 25. 9. 2024

Ministrstvo za okolje, podnebje in energijo izdaja na podlagi tretjega in četrtega odstavka 123. člena Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP in 23/24) v zadevi ugotavljanja sprejemljivosti vplivov izvedbe plana na okolje za Občinski podrobni prostorski načrt Tehnološki park »Mesto Akrobatov« na območju Lakonce v občini Trbovlje, pripravljavcu plana, Občini Trbovlje, Mestni trg 4, 1420 Trbovlje, naslednje

MNENJE

1. 1. Vplivi plana na okolje, ugotovljeni v postopku celovite presoje vplivov na okolje za Občinski podrobni prostorski načrt Tehnološki park »Mesto Akrobatov« na območju Lakonce v občini Trbovlje, (Locus, d. o. o., št. projekta 2089, julij 2024, dopolnjeno po usklajevanju avgust 2024) so sprejemljivi ob upoštevanju omilitvenih ukrepov, določenih v okoljskem poročilu.
2. V tem postopku ni bilo stroškov.

Obrazložitev

I

Pripravljavec plana, Občina Trbovlje, Mestni trg 4, 1420 Trbovlje, je na Ministrstvo za okolje, podnebje in energijo (v nadaljnjem besedilu ministrstvo) posredoval vlogo, št. 3503-1/2023-128 3-012 z dne 12. 9. 2024, prejeto 12. 9. 2024, s katero je zaprosil za izdajo mnenja po 123. členu Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP in 23/24; v nadaljnjem besedilu ZUreP-3) o sprejemljivosti vplivov izvedbe Občinskega podrobnega prostorskega načrta Tehnološki park »Mesto Akrobatov« na območju Lakonce v občini Trbovlje (v nadaljnjem besedilu OPPN) na okolje.

Vlogi je bilo priloženo naslednje gradivo:

- Občinski podrobni prostorski načrt Tehnološki park »Mesto Akrobatov« na območju Lakonce v občini Trbovlje (Locus, d. o. o., št. projekta 2089, julij 2024, dopolnjeno po usklajevanju avgust 2024);

- Okoljsko poročilo za Občinski podrobni prostorski načrt Tehnološki park »Mesto Akrobatov« na območju Lakonce v občini Trbovlje, (Zavita, svetovanje d.o.o., št. 364/2023, december 2023, dopolnjeno april 2024);

- spremljajoče gradivo;

- mnenje Ministrstva za naravne vire in prostor, št. 35629-1/2024-2560-18, z dne 4. 9. 2024, s priloženim mnenjem Zavoda RS za varstvo narave, št. 3563-0232/2023-23, z dne 4. 9. 2024;

- mnenje Direkcije RS za vode, št. 35024-162/2024-2, z dne 26. 8. 2024;

- mnenje Ministrstva za okolje, podnebje in energijo, št. 350-218/2023/13, z dne 2. 8. 2024;

- mnenje Ministrstva za kulturo, št. 35012-139/2023-3340-9, z dne 9. 7. 2024;

- mnenje Nacionalnega inštituta za javno zdravje, št. 354-118/2024-2 (256), z dne 29. 7. 2024.

II

Ministrstvo je z odločbo, št. 35409-95/2023-2570-4, z dne 14. 7. 2023 odločilo, da je za Občinski podrobni prostorski načrt Tehnološki park »Mesto Akrobatov« na območju Lakonce v občini Trbovlje treba izvesti celovito presojo vplivov na okolje. V okviru tega postopka ni bilo treba izvesti presoje sprejemljivosti vplivov izvedbe plana na varovana območja narave.

Za predmetni OPPN je bilo izdelano okoljsko poročilo, (Zavita, svetovanje d.o.o., št. 364/2023, december 2023, dopolnjeno april 2024), za katero je ministrstvo izdalo mnenje, št. 35409-63/2024-2570-4, z dne 16. 5. 2024, da je ustrezno.

Pripravljavec plana je gradivo javno razgrnil v času od 30. 5. 2024 do 28. 6. 2024. V okviru javne razgrnitve gradiva je bila izvedena tudi javna obravnava, in sicer 5. 6. 2024.

III

Po določilu 123. člena ZUreP-3 občina, po objavi predloga plana in predloga okoljskega poročila, pozove ministrstvo, pristojno za celovito presojo vplivov na okolje, da v 45 dneh ugotovi, ali so vplivi izvedbe predloga plana na okolje sprejemljivi. Ministrstvo, pristojno za celovito presojo vplivov na okolje, pri tem, kot posvetovanje z organi, ki jih zadevajo okoljski vplivi, upošteva tudi mnenja tistih državnih nosilcev urejanja prostora, ki sodelujejo pri celoviti presoji vplivov na okolje.

Ministrstvo je prejelo mnenja naslednjih nosilcev urejanja prostora in organizacij, ki sodelujejo v postopku celovite presoje vplivov na okolje: Nacionalnega inštituta za javno zdravje, Ministrstva za okolje, podnebje in energijo s področja okolja, prometne politike in energetike, Direkcije RS za vode, Zavoda RS za varstvo narave in Ministrstva za kulturo.

Direkcija RS za vode je podala mnenje, št. 35024-162/2024-2, z dne 26. 8. 2024, v katerem je navedla, da je pregledala okoljsko poročilo, za katerega je ugotovila, da je ustrezno; da so v predloženem predlogu OPPN ustrezno upoštevane vse vsebine s področja upravljanja z vodami in so skladno s priporočili iz prvega mnenja v predlog vnesene tudi ustrezne dodatne vsebine s tega področja. Skladno z navedenim Direkcija RS za vode podaja pozitivno mnenje na predlog OPPN.

Ministrstvo za okolje, podnebje in energijo je podalo mnenje s področja okolja, prometne politike in energetike št. 350-218/2023/13, z dne 2. 8. 2024. Ministrstvo je k predlogu OPPN podalo pozitivno mnenje s področja energetike in prometne politike, s področja okolja pa je navedlo pomanjkljivosti v zvezi s tlemi, svetlobnim onesnaževanjem in odpadki.

Nacionalni inštitut za javno zdravje je podal mnenje št. 354-118/2024-2 (256), z dne 29. 7 2024. V mnenju je navedel, da je predlog OPPN z vidika obravnave vplivov na zdravje in počutje ljudi ustrezen.

Ministrstvo za kulturo je v mnenju, št. 35012-139/2023-3340-9, z dne 9. 7. 2024 navedlo, da so vplivi izvedbe OPPN na kulturno dediščino sprejemljivi.

Ministrstvo za naravne vire in prostor je posredovalo mnenje Zavoda RS za varstvo narave (v nadaljnjem besedilu ZRSVN), št. 3563-0232/2023-23, z dne 4. 9. 2024, z vsebino katerega se strinja. ZRSVN je v mnenju ugotovil, da so v usklajenem predlogu OPPN ustrezno upoštevane ugotovitve o vplivih OPPN na habitat zavarovanih prostoživečih vrst in omilitveni ukrepi iz okoljskega poročila ter varstvene usmeritve iz naravovarstvenih smernic. Skladno z navedenimi ugotovitvami ZRSVN meni, da so vplivi izvedbe OPPN sprejemljivi.

IV

Po pregledu celotnega gradiva in na podlagi prejetih mnenj ministrstvo ugotavlja, da so v usklajenem predlogu OPPN pripombe s področja okolja smiselno upoštevane, zato meni, da so vplivi izvedbe Občinskega podrobnega prostorskega načrta Tehnološki park »Mesto Akrobatov« na območju Lakonce v občini Trbovlje na okolje sprejemljivi.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Omilitveni ukrepi so vključeni v predlog odloka o OPPN v 24., 26., 27., 30., 32., 33., 34. in 35. členu.

Pripravila:

Mojca Lenardič mag. Tanja Bolte

Podsekretarka Generalna direktorica Direktorata za okolje

Vročiti (elektronsko):

- Občina Trbovlje, Mestni trg 4, Trbovlje, [obcina.trbovlje@trbovlje.si](mailto:obcina.trbovlje@trbovlje.si)

V vednost (elektronsko):

- Zavod RS za varstvo narave, OE Celje, [zrsvn.oece@zrsvn.si](mailto:zrsvn.oece@zrsvn.si)

- Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)

- Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)

- Direkcija RS za vode, Sektor območja srednje Save, [gp.drsv-lj@gov.si](mailto:gp.drsv-lj@gov.si)

- Ministrstvo za naravne vire in prostor, Direktorat za naravo, [gp.mnvp@gov.si](mailto:gp.mnvp@gov.si)